永寧寺_(洛陽)

永寧寺爲北魏皇家寺院 ， 坐落於今洛陽城東三十里的漢魏洛陽故城遺址上 ， 至今仍有遺蹟留存 。 據楊衒之 《 洛陽伽藍記 》 記載 ， 永寧寺始建於孝明帝熙平元年 （ 公元516年 ） ， 爲孝明帝之母靈太后胡氏所立 。 永寧寺位於 “ 宮前閶闔門南一里御道西 。 其寺東有太尉府 ， 西對永康裏 ， 南界昭玄曹 ， 北鄰御史臺 。 ” 地理位置極其顯耀 。 寺內佛殿 ， 形制仿北魏皇宮之正殿太極殿 ， 內置諸佛像 ， 有丈八金像一尊 ， 環以繡珠 、 金織 、 玉石像數尊 。 做工之精美 ， 巧奪天工 ， 爲當世之冠 。 其餘僧房樓觀 ， 一千餘間 ， 皆雕樑畫柱 ， 敷金灑玉 ， 雜種栝柏椿松 ， 蔚爲可觀 。 而其中最出名的 ， 即是九層木構浮屠 ， 被稱作永寧寺塔 。 《 洛陽伽藍記 》 載 ： “ 舉高九十丈 。 上有金剎 ， 復高十丈 ， 合去地一千尺 。 去京師百里 ， 已遙見之 。 ” 據傳西域菩提達摩 ， 目睹此寺 ， 亦合掌讚歎 。 至孝武帝永熙三年 （ 公元534年 ） 二月 ， 永寧寺塔爲雷火所擊 ， 永寧寺亦隨之荒廢 。